open-index/open-wikipedia-markdown huggingface dataset:
გატუნი

**გატუნი** () — ხელოვნური წარმოშობის ტბა პანამაში. მდებარეობს პანამის ყელზე, ზღვის დონიდან 26 მ სიმაღლეზე. წარმოადგენს პანამის არხის სისტემის ნაწილს. ზედაპირის ფართობი 425 კმ². შეიქმნა 1907-1913 წლებში გატუნის კაშხლის აშენების შედეგად, მდინარე ჩაგრესის ხეობაში. შექმნისთანავე გატუნი იქცა მსოფლიოს უდიდეს ხელოვნურ ტბად. ბევრია კუნძული, რომელთაგან აღსანიშნავია ბარო-კოლორადო, სადაც მდებარეობს სმითსონის ტროპიკული კვლევითი ინსტიტუტი.

## რესურსები ინტერნეტში 
კატეგორია:პანამის ტბები
კატეგორია:პანამის არხი
სეიშელის კუნძულების პოლიტიკური სისტემა

**სეიშელის კუნძულები** რესპუბლიკური წყობისაა. მოქმედებს 1993 წელს მიღებული კონსტიტუცია. საკანონმდებლო ხელისუფლება ეკუთვნის ერთპალატიან სახალხო კრებას. სახელმწიფოს და მთავრობის მეთაურია პრეზიდენტი. იგი შეიარაღებული ძალების მთავარსარდალიცაა.

1963 წელს, ამერიკის შეერთებული შტატების იჯარით, სახელმწიფოს მთავარ კუნძულ მაეზე, აშენდა ბაზა.

მეორე მსოფლიო ომის (1939-1945) შემდეგ, განსაკუთრებით 60-70-იან წლებში დაიწყო ეროვნულ-განმათავისუფლებელი მოძრაობა (გაფიცვები 1966, 1972 და სხვ.) 1960-იან წლებში შეიქმნა პოლიტიკური პარტიები: ხალხის გაერთიანებული პარტია (ხგპ; ამჟამად ხალხის პარტია) და დემოკრატიული პარტია (დპ). 1970 წელს სეიშელის კუნძულებს შინაგანი ავტონომია მიანიჭეს.

1970 წელს, სეიშელის კუნძულებზე მიიღეს ახალი კონსტიტუცია, რომელიც ითვალისწინებდა ზრდასრულთათვის უნივერსალური საარჩევნო უფლების მინიჭებას. არჩევნები ჩატარდა 1966 და 1970 წლებში. დამოუკიდებლობა მიენიჭა 1976 წელს, როგორც ერთა თანამეგობრობის ფარგლებში.

1976 წლის 28 ივნისს გამოცხადდა სეიშელის რესპუბლიკის დამოუკიდებლობა. 1977 წლის 4-5 ივნისს ქვეყანაში გამოცხადდა სახელმწიფო გადატრიალება, რომლის შედეგადაც მოქმედი პრეზიდენტი გადააყენეს. საკანონმდებლო საბჭო წევრების მიერ აღიარებულ იქნა 1948 წელს.
[|მინი|290პქ|მარცხნივ|ქვეყნები, რომელთანაც დიპლომატიური კავშირი აქვს დამყარებული [სეიშელის კუნძულები|სეიშელის კუნძულებს]]
1977 წელს, სახელმწიფო გადატრიალებისას, ქვეყნიდან გააძევეს რესპუბლიკის პირველი პრეზიდენტი, ჯეიმზ მენჩემი, რომელიც შეცვალა ფრანს რენემ. იგი კუნძულებს 1977 წლიდან 2004 წლამდე მართავდა.

1978 წლის მაის-ივნისში ხგპ-ის ბაზაზე შეიქმნა სეიშელის კუნძულების ხალხის პროგრესიული ფრონტი (სკხპფ) — მმართველი და ერთადერთი პარტია ქვეყანაში.

1981 წლის ივლისში, სკხპფ-ის ყრილობამ კვლავ დაადასტურა პარტიის ორიენტაცია სოციალისტური გზით სეიშელის კუნძულების განვითარებისა. საგარეო პოლიტიკაში სეიშელის კუნძულების მთავრობა განაგრძობდა პოზიტიური ნეიტრალიტეტის კურსის გატარებას, მხარს უჭერდა უცხოეთის სამხედრო ბაზების ლიკვიდაციას ინდოეთის ოკეანეში და მშვიდობის ზონად მის გადაქცევას. 1991 წელს, ფრანს რენე და მისი პარტია შეთანხმდნენ თავისუფალი არჩევნების ჩატარებაზე და უარი თქვეს მარქსიზმზე.

## ლიტერატურა
## რესურსები ინტერნეტში
* სეიშელის მთავრობა 

კატეგორია:სეიშელის კუნძულები
კატეგორია:სეიშელის კუნძულების პოლიტიკა
ტაი-უო (სადგური)

**ტაი-უო** — სადგური ჰონგ-კონგში, ისტ-რეილის ხაზზე. მდებარეობს ტაი-პოში, ტაი-პოს რაიონში. სადგური გაიხსნა 1989 წელს, როგორც ისტ-რეილის ხაზის შუალედური სადგური.

## რესურსები ინტერნეტში
*MTR Corporation - Tai Wo Station Street map 
*MTR Corporation - Tai Wo Station train service time 

კატეგორია:ისტ-რეილის ხაზი
ალცაი

**ალცაი** () — ქალაქი გერმანიაში, რაიონული ცენტრი, მდებარეობს გერმანიის მიწა რაინლანდ-პფალცში.

შედის რაიონ ალცაი-ვორმსის შემადგენლობაში. მოსახლეობა შეადგენს 17, 681 ადამიანს (2010 წლის 31 დეკემბრის მონაცემებით). ფართობი — 35,21 კმ². ოფიციალური კოდი — 07 3 31 003.

ქალაქი იყოფა 4 საქალაქო რაიონად.

## ცნობილი პიროვნებები 
* ლუდვიგ გამბლერი - პოლიტიკური მოღვაწე, მხარის დეპუტატი რაიხსტაგში 1868 წლიდან.
* ფოლკერი — გერმანული ეპიკური პოემის ("სიმღერა ნიბელუნგებზე") ლეგენდარული პერსონაჟი, ზიგფრიდის მეგობარი;
* კარლ ვოლფსონი, ამერიკელი პიანისტი და მუსიკალური პედაგოგი, დაიბადა ალცაიში 1834 წელს.
* ტარკანი, თურქი მომღერალი, დაიბადა ალცაიში 1972 წელს.

## რესურსები ინტერნეტში
*  

## რესურსები ინტერნეტში 
* ოფიციალური საიტი

*
ფანლინგი (სადგური)

**ფანლინგი** — სადგური ჰონგ-კონგში, ისტ-რეილის ხაზზე. მდებარეობს ფანლინგში, ჩრდილოეთ რაიონში, ტაი-უოსა და შეუნგ-შუის სადგურებს შორის. გაიხსნა 1910 წლის 1 ოქტომბერს.

## რესურსები ინტერნეტში
*Hong Kong Railway Information Centre

კატეგორია:ისტ-რეილის ხაზი
შეუნგ-შუი (სადგური)

**შეუნგ-შუი** — სადგური ჰონგ-კონგში, ისტ-რეილის ხაზზე. მდებარეობს შეუნგ-შუიში, ჩრდილოეთ რაიონში. სადგური გაიხსნა 1930 წლის 16 მაისს.

## რესურსები ინტერნეტში
*Sheung Shui Station layout map

კატეგორია:ისტ-რეილის ხაზი
ვალონიის ძირითადი ნახშირის მაღაროები

**ვალონიის ძირითადი ნახშირის მაღაროები** — ბელგიის სამხრეთ ნაწილში მდებარე მსოფლიო მემკვიდრეობის სტატუსის მქონე ძეგლი, რომელიც აერთიანებს ოთხ ნაწილს. ესენია:

*გრანდ-ჰორნუ
*ბოის-დუ-ლუქი
*ბოის-დუ-კაზიერი
*ბლეგნი-მაინი

ძეგლი მოიცავს 170 კილომეტრი სიგრძის და 3-15 კილომეტრი სიგანის ტერიტორიას, ჰყოფს ბელგიას აღმოსავლეთ და დასავლეთ ნაწილებად და შედგება XIX - XX საუკუნეების ბელგიის ქვანახშირის მოპოვების წესების ამსახველ მაგალითებისაგან. ძეგლისთვის დამახასიათებელია ადრეული ინდუსტრიული ევროპის გასაოცარი არქიტექტურა. მართალია ვალონიის შახტები ასეულობით ქვანახშირის შახტისგან შედგებოდა, თუმცა დღეისთვის უმრავლესი მათგანი განადგურებულია. მიუხედავად ამისა, ამ ოთხი კომპონენტისგან შედგენილი ძეგლი არის XIX - XX საუკუნეების ინდუსტრიული ბელგიის ილუსტრირებული ნიმუში.

2012 წელს ვალონიის ძირითადი ნახშირის მაღაროები შეიყვანეს მსოფლიო მემკვიდრეობის ძეგლთა ნუსხაში.

## მაღაროების გეოგრაფიული მდებარეობა 
## იხილეთ აგრეთვე 
* მსოფლიო მემკვიდრეობის ძეგლების სია ევროპაში

## რესურსები ინტერნეტში
* Major Mining Sites of Wallonia

## სქოლიო
კატეგორია:ბელგიის შენობა-ნაგებობები
კატეგორია:მსოფლიო მემკვიდრეობის ძეგლები ბელგიაში
ბაჰამის კუნძულების დროშა

**ბაჰამის კუნძულების დროშა**  — ბაჰამის კუნძულების ეროვნული სიმბოლო. მიღებულია 1973 წლის 10 ივლისს. დროშა შედგება შავი ტოლგვერდა სამკუთხედისგან, რომელიც მიემართება ორფეროვანი სამი ჰორიზონტალური, თანაბარი სვეტისგან შემდგარი უკანა ფონისკენ. შუა სვეტი ოქროსფერია, ზედა და ქვედა კი ზღვისფერი.

დროშის სიმბოლიზმი შემდეგია: შავი, ძლიერი ფერი განასახიერებს გაერთიანებული ხალხის სიმამაცესა და ძალას, დროშის ძირითადი ნაწილისკენ მიმართული სამკუთხედი წარმოსახავს ბაჰამელი ხალხის შეუპოვრობას  განვითარებისაკენ. ოქროსფერი და ზღვისფერი მზისა და ზღვის მდიდარი რესურსების სიმბოლოა. 

არსებობს გარკვეული წესი, თუ როგორ უნდა იქნეს დროშა გამოყენებული ძირითად დღესასწაულებზე. დაკრძალვის ცერემონიისას, დროშა უნდა ფარავდეს კუბოს ზედა ნაწილს, მაგრამ არ უნდა ფარავდეს საყრდენებს. დროშაზე გამოსახული შავი სამკუთხედი კუბოში მწოლიარე მიცვალებულის თავის ზემოთ უნდა იყოს. დროშა კუბოზე გადაფარებული უნდა დარჩეს მთელი ცერემონიის მანძილზე და უნდა მოსცილდეს მხოლოდ უშუალოდ საფლავში ჩასვენების წინ. მოცილების შემდეგ, დროშა სათუთად უნდა დაკეცონ და წაიღონ. მხილველისთვის შავი სამკუთხედი არასოდეს არ უნდა იყოს მიმართული წვეტით ზემოთ, რადგან ეს უბედურების მომასწავებლად ითვლება.

## ისტორიული დროშები 

ფაილი:Flag of the Bahamas (1869-1904).svg|1869 — 1904
ფაილი:Flag of the Bahamas (1904-1923).svg| 1904 — 1923
ფაილი:Flag of the Bahamas (1923-1953).svg| 1923 — 1953
ფაილი:Flag of the Bahamas (1953-1964).png| 1953 — 1964

## იხილეთ აგრეთვე
*ბაჰამის კუნძულების გერბი
*ბაჰამის კუნძულების ჰიმნი

## რესურსები ინტერნეტში 
* The Flag of The Bahamas
* ბაჰამის დროშა

## სქოლიო
კატეგორია:ბაჰამის კუნძულების ეროვნული სიმბოლოები
კატეგორია:მსოფლიოს ქვეყნების დროშები
კატეგორია:დროშები ანბანის მიხედვით
ტელპოსიზი

**ტელპოსიზი** (კომი ენაზე — ქარების კლდე) — ჩრდილოეთ ურალის მთავარი და უმაღლესი წერტილი. მდებარეობს რუსეთის კომის რესპუბლიკაში. სიმაღლე 1617 მ. აგებულია კრისტალური ფიქლებით, კვარციტული ქვიშაქვებით, კონგლომერატებით. ფერდობები ზღვის დონიდან 500-600 მ სიმაღლემდე შემოსილია ტაიგით, უფრო ზევით მთის ტუნდრაა.

## რესურსები ინტერნეტში 
კატეგორია:კომის რესპუბლიკის მთები
სილუეტი (კუნძული)

thumb|left|200px|სილუეტის კუნძული.
**სილუეტი** () — კუნძული სეიშელის კუნძულების შემადგენლობაში. მდებარეობს ინდოეთის ოკეანეში. სეიშელის კუნძულების ერთ-ერთი დიდი კუნძულიდან — მაედან, დაშორებულია ჩრდილო-დასავლეთით 20 კილომეტრზე. კუნძულის ზომებია დაახლოებით 6 კმ 4 კმ-ზე. კუნძულის ფართობი შეადგენს 20 კმ²-ს.

კუნძულის მოსახლეობა 200 კაცს შეადგენს. სიმჭიდროვე 7,5 კაცი/კმ².

კუნძულის ხუთ მწვერვალს აქვს 500 მეტრზე მეტი სიმაღლე ზღვის დონიდან.

## რესურსები ინტერნეტში
* სილუეტი — ენციკლოპედია ბრიტანიკა
* Historical Information on Silhouette
* Silhouette island information 
* Island Conservation Society

კატეგორია:სეიშელის კუნძულების კუნძულები
კატეგორია:ინდოეთის ოკეანის კუნძულები
კატეგორია:აფრიკის კუნძულები
კატეგორია:კუნძულები ანბანის მიხედვით
პრასლინი

**პრასლინი** () — კუნძული სეიშელის კუნძულებში. მდებარეობს ინდოეთის ოკეანეში. 2009 წლის მონაცემებით, კუნძულის მოსახლეობა 6500 კაცს შეადგენდა. სიმჭიდროვე 171,053 კაცი/კმ².

## გეოგრაფია 
thumb|left|425px|კუნძულ პრასლინის რუკა.
სეიშელის კუნძულების ერთ-ერთი ყველაზე დიდი კუნძულიდან, კუნძულ მაედან, დაშორებულია 36 კილომეტრით. კუნძულის ფართობი შეადგენს 38 კმ², ხოლო მისი ზომებია 11 კმ 4 კმ-ზე.

მიუხედავად იმისა, რომ პრასლინი მდებარეობს კუნძულ მაესთან ახლოს, მისი რელიეფი შედარებით უფრო მთიანია და აქვს თავისი უნიკალური თავისებურებები, რომელთაგან მთავარია ტყე, რომელსაც არ შეუცვლია თავისი იერსახე ჯერ კიდევ პირველყოფილი დროიდან, ანუ რამდენიმე მილიონი წლის პერიოდში.

ამ ბუნებრივი მშვენიერების მთავარ ღირსებად ითვლება სეიშელის კუნძულების სიამაყე — პალმა Coco de Mer, რომლის ნაყოფი არა მარტო გამოირჩევა დიდი ზომებით და არაჩვეულებრივი ფორმით, არამედ სახელმწიფოსთვის მოაქვს გარკვეული შემოსავალი. მის გატანაზე შეზღუდვების დაწესებით და ასევე ამ იშვიათი ჯიშის პალმის კერძო პირების მიერ მოყვანით, სეიშელის კუნძულების მთავრობამ შეინარჩუნა იგი პირველად მდგომარეობაში მხოლოდ ამ ტერიტორიაზე.

## მოსახლეობა 
კუნძულზე ცხოვრობს 6500 ადამიანი. მოქმედებს პრასლინის კუნძულის აეროპორტი.

## ადმინისტრაციული დაყოფა 
ადმინისტრაციულად პრასლინის კუნძული იყოფა 2 ოლქად: ბე-სენტ-ანი და გრანდ-ანსი.

## რესურსები ინტერნეტში
* პრასლინი — ენციკლოპედია ბრიტანიკა
* Fotos de Praslin 
* Mapa de Praslin
* Playas de Praslin 
* Praslin, La Digue Fotogalerie 

კატეგორია:სეიშელის კუნძულების კუნძულები
კატეგორია:ინდოეთის ოკეანის კუნძულები
კატეგორია:აფრიკის კუნძულები
კატეგორია:კუნძულები ანბანის მიხედვით
მაე

**მაე** () — კუნძული სეიშელის კუნძულების შემადგენლობაში. მდებარეობს ინდოეთის ოკეანეში.

## გეოგრაფია 
thumb|left|150px|კუნძულ მაეს ტოპოგრაფიული რუკა
წარმოადგენს სეიშელის არქიპელაგის უდიდეს კუნძულს. კუნძულის ზომებია — 25 კმ 8 კმ-ზე. უმაღლესი მწვერვალი მდებარეობს ზღვის დონიდან 905 მეტრზე.

კუნძულის ფართობია — 155 კმ². 2010 წლის აღწერით, კუნძულის მოსახლეობა 78 539 კაცს შეადგენდა, რაც შეადგენს მთელი სახელმწიფოს მოსახლეობის 80 %-ს. სიმჭიდროვე — 506,70 კაცი/კმ².

კუნძულზე მდებარეობს ქვეყნის დედაქალაქი — ვიქტორია, სავაჭრო პორტი და სეიშელის საერთაშორისო აეროპორტი.

## რესურსები ინტერნეტში
* მაე — ენციკლოპედია ბრიტანიკა

## სქოლიო
კატეგორია:სეიშელის კუნძულების კუნძულები
კატეგორია:ინდოეთის ოკეანის კუნძულები
კატეგორია:აფრიკის კუნძულები
კატეგორია:კუნძულები ანბანის მიხედვით
ბაჰამის კუნძულების გერბი

[250px|მინიატიურა|[ბაჰამის კუნძულების ეროვნული გერბი]]
**ბაჰამის კუნძულების ეროვნული გერბი** შეიცავს სახელმწიფო სიმბოლოებს და მათ ფოკუსში მოთავსებულ ფარს. ფარი უკავია ეკალფარფლიან თევზსა და ფლამინგოს, რომლებიც ქვეყნის ეროვნული ცხოველები არიან. ფლამინგო მიწაზე დგას, ეკალფარფლიანი თევზი კი ზღვაში, რაც კუნძულების გეოგრაფიაზე მიუთითებს.

ფარის წვერზე მოთავსებულია ნიჟარა, რაც კუნძულთა ჯგუფის მრავალფეროვან წყალქვეშა სიცოცხლეზე მიუთითებს. ნიჟარა დაყრდნობილია ჩაფხუტზე. მის ქვემოთ მდებარეობს უშუალოდ ფარი, რომლის მთავარი სიმბოლოა გემი, რომელიც წარმოადგენს ქრისტეფორე კოლუმბის ხომალდ სანტა-მარიას, მის ზემოთ კი გამოსახულია მზე. ფსკერის გასწვრივ, ფარს დაბლა ჩნდება ლენტი, რომელზეც წაწერილია ეროვნული დევიზი:

*"წინ, ზევით, ერთად პროგრესისკენ."* 

## კუნძულების გერბები
## იხილეთ აგრეთვე
*ბაჰამის კუნძულების დროშა
*ბაჰამის კუნძულების ჰიმნი

## რესურსები ინტერნეტში
*Coat of arms of Bahamas In The World All Countries Coat of arms 

## სქოლიო
კატეგორია:ბაჰამის კუნძულების ეროვნული სიმბოლოები
კატეგორია:სახელმწიფო გერბები
კატეგორია:გერბები მზის გამოსახულებით
კატეგორია:გერბები გემის გამოსახულებით
კატეგორია:გერბები დროშის გამოსახულებით
კატეგორია:გერბები ჯვრის გამოსახულებით
კატეგორია:გერბები ფრინველების გამოსახულებით
კატეგორია:გერბები თევზის გამოსახულებით
კატეგორია:გერბები ნიჟარის გამოსახულებით
კატეგორია:გერბები ანბანის მიხედვით
ბარუ

**ბარუ** () — სტრატოვულკანი პანამაში. ქვეყნის უმაღლესი წერტილი. სიმაღლე 3475 მ. მდებარეობს ჩირიკის პროვინციაში, კორდილიერა-დე-ტალამანკის ქედზე. ნათელ ამინდებში ვულკანის მწვერვალიდან მოჩანს წყნარი ოკეანე და კარიბის ზღვა. მიძინებული ვულკანია, უკანასკნელი დიდი ამოფრქვევა დაფიქსირდა დაახლოებით 500 წელს. გარდა ამისა, ცნობილია 1550 წელს მომხდარი მცირე ამოფრქვევა. კრატერის სიგანე დაახლოებით 6 კმ აღწევს. მწვერვალს გასდევს 12 კილომეტრიანი პოპულარული ტურისტული მარშრუტი. მწვერვალზე იშვიათად ძევს თოვლი. 1976 წელს ვულკანი და მისი ტერიტორია გამოცხადდა ეროვნულ პარკად (ფართობი 14,325 ჰა). 

## რესურსები ინტერნეტში 
* ვულკანი ბარუ 
* ვულკანი ბარუ 

კატეგორია:პანამის ვულკანები
ლატვიის გეოგრაფია

[მინი|პარკი [დაუგავას ლოკი]]
ლატვია მდებარეობს ბალტიის ზღვის აღმოსავლეთ სანაპიროზე, აღმოსავლეთ ევროპის პლატფორმაზე, ესტონეთსა და ლიეტუვას შორის. ქვეყნის დაახლოებით 98 % მდებარეობს ზღვის დონიდან 200 მეტრამდე. ლატვიაში მდებარეობს დაახლოებით 12 000 მდინარე (საიდანაც მხოლოდ 17-ის სიგრძე აღემატება 97 კილომეტრს) და 3000 ტბა, რომელთაგანაც უმეტესობა არის აითროფიკული. ქვეყნის უდიდეს მდინარეებს წარმოადგენენ: დასავლეთის დვინა, ლიელუპე, გაუია, ვენტა და სალაცა. ტყეები (რომელთაგანაც უმეტესობა არის ფიჭვნარი) მოიცავს ქვეყნის 41 %-ს. კირქვის, ტორფის და დოლომიტის გარდა ლატვია ბუნებრივი რესურსებით არ არის მდიდარი. ლატვიას აქვს 531 კილომეტრის სიგრძის ქვიშიანი სანაპირო ზოლი, ლიეპაიასა და ვენტსპილსის პორტებით.

## რესურსები ინტერნეტში 
* ყოველწლიური გეოგრაფიული მონაცემები — Latvijas Statistika 
* საბადოების ყოველწლიური მონაცემები — Latvijas Statistika 

კატეგორია:ლატვიის გეოგრაფია
ენოს პროვინცია

**ენოს პროვინცია** (, , , ) — ბელგიის 10 პროვინციიდან ერთ-ერთი, შედის ვალონიის რეგიონის შემადგენლობაში. ესაზღვრება დასავლეთი ფლანდრია, აღმოსავლეთი ფლანდრია, ფლამანდიის ბრაბანტი, ვალონიის ბრაბანტი, ნამიური და საფრანგეთი. დედაქალაქი — მონსი. მოიცავს  69 კომუნას.

## ძირითადი მონაცემები 
* ფართობი: 3787 კმ²
* უმთავრესი მდინარეები: შელდა, დანდრი, სამბრა
* მოსახლეობა: 1 300 097 (2008 წ.)

## იხილეთ აგრეთვე 
* ბელგიის ადმინისტრაციული დაყოფა

## რესურსები ინტერნეტში 
* ოფიციალური საიტი

კატეგორია:ვალონიის რეგიონის პროვინციები
თეოდორ ნელდეკე

**თეოდორ ნელდეკე** ( დ. 2 მარტი 1836, ჰარბურგი — გ. 25 დეკემბერი, 1930, კარლსრუე) — გერმანელი აღმოსავლეთმცოდნე-სემიტოლოგი. სწავლობდა გეტინგენის, ვენის, ლეიდენისა და ბერლინის უნივერსიტეტებში. მოღვაწეობდა კილში (1868), გეტინგენსა და სტრასბურგში (1872-1906). მისი კვლევის ძირითადი სფეროებია ისლამცოდნეობა და არამეისტიკა; არაერთი მნიშვნელოვანი გამოკვლევა ეკუთვნის ირანისტიკაშიც. განსაკუთრებით აღსანიშნავია მისი ფუნდამენტური შრომა „ყურანის ისტორია“ (გეტინგენი, 1860), რომელშიც მას საფრანგეთის წარწერათა აკადემიის პრემია მიენიჭა. ნელდეკეს ახალსირიული ენის გრამატიკამ (ლაიფციგი, 1868) საფუძველი ჩაუყარა თანამედროვე არამეული დიალექტების მეცნიერულ შესწავლას, ხოლო მისმა გამოკვლევებმა „მანდეური ენის გრამატიკა“ (ჰალე, 1874), „სირიული ენის მოკლე გრამატიკა“ (ლაიფციგი, 1880) ეტაპი შექმნეს არამეისტიკაში. სემიტური ენათმეცნიერების განვითარებაში დიდი როლი ითამაშა ნელდეკეს შრომებმა „სემიტური ენები“ (1880), და „ნარკვევები სემიტური ენათმეცნიერებიდან“ (1904). 

ნელდეკეს ეკუთვნის საყურადღებო გამოკვლევები ძველი არამეული თხზულების „ამბავი ახიკარ ბრძენისა“ და ბიბლიური ლიტერატურის შესახებ. ნელდეკე უაღრესად ნაყოფიერი მეცნიერი იყო, ავტორია 600-მდე ნაშრომისა.

## ლიტერატურა 
## სქოლიო
კატეგორია:გერმანელი აღმოსავლეთმცოდნეები
კატეგორია:დაბადებული 1836
კატეგორია:გარდაცვლილი 1930
ავრეხი

**ავრეხი**, *მწვანე ავრეხი* — უნაყოფო ვაზი, ქართლიდან.

გორული მწვანეს ერთ-ერთი ვარიაციაა. 

## ბოტანიკური აღწერა
ავრეხი წარმოშობილია ბუნებრივი მოთესვის გზით და მეტწილად ხეობებში, ტყეებსა და ძველ ნასახლარებზე გვხვდება. გამოვლენილია მებაღეობის, მევენახეობისა და სამეცნიერო-კვლევითი ინსტიტუტის მიერ. მორფოლოგიური ნიშნებით იგი ძალიან მცირედ განსხვავდება ჩვეილებრივი გორული მწვანესაგან. ავრეხი უპირატესად მამრობითი ეგზემპლარი. მისი ფოთლები შედარებით უფრო ღრმადაა დანაკვთული, ხოლო მტევანი ძალიან თხელია, ხშირად მასზე 10-20 ცალი დიდი ზომის და რამდენიმე წვრილი (პართენოკარპიული) მარცვალია. ამ ვარიაციის ყვავილები გაცილებით უფრო მცირე ზომის და ხშირად დეფორმირებულია, რაც იწვევს გადაჭარბებულ ყვავილთცვენას. ეს ვარიაცია ძლიერი ზრდის, მაგრამ ძალიან მცირემოსავლიანია.

## ლიტერატურა 
* ქეგლ, ტ. 1, გვ. 159, თბ., 1950.
* უჯმაჯურიძე ლ., კაკაბაძე გ., მამასახლიშვილი ლ., „ქართული ვაზის ჯიშები“, თბ., 2018, გვ. 19

კატეგორია:ქართლის ვაზის ჯიშები
Sleeping with the Past

***Sleeping with the Past*** — ელტონ ჯონის 22-ე სტუდიური ალბომი. იგი გამოვიდა 1989 წლის 29 აგვისტოს. დანიაში (სადაც მუსიკოსი მაღალი გადასახადების გამო მასალის ჩასაწერად გადავიდა) იგი არის ელტონ ჯონის ყველაზე გაყიდვადი ალბომი. ჩანაწერი ეძღვნება ბერნი ტოპენს, მუსიკოსის დიდი ხნის შემოქმედებით პარტნიორს.

ალბომში შეტანილია ელტონ ჯონის რიგით პირველი #1 სინგლი „Sacrifice“, რომელმაც ბრიტანეთში პოპულარობა მოიპოვა და ალბომს ჩარტში #1 პოზიცია მოუტანა.

ელტონ ჯონი და ბერნი ტოპენი ალბომზე მუშაობისას ცდილობდნენ სიმღერებისთვის 1960-იანი წლებისთვის დამახასიათებელი სტილისტიკის მინიჭებას, რომელიც უფრო მათი საყვარელი შემსრულებლების, მარვინ გეის, ოტის რედინგისა და სემ კუკის შემოქმედებას ჰგავდა.

ბრიტანეთში ალბომი აგრეთვე იქცა მუსიკოსის პირველ პლატინის სტატუსის მქონე დისკად, 1983 წლის შემდეგ. აშშ-ში მას 1989 წლის ოქტომბერში ოქროს, ხოლო 1990 წლის აპრილში - პლატინის სტატუსი მიენიჭა. ალბომზე პირველად ელტონ ჯონის კარიერაში უკრავს გაი ბებილონი, რომელმაც მასთან თანამშრომლობა შემდეგი 20 წლის მანძილზე განაგრძო. ფრედ მენდელმა მუსიკოსის ბენდი მალევე დატოვა. ამ პერიოდში, 1990 წელს, მუსიკოსმა რეაბილიტაციის კურსიც გაიარა.

## სიმღერების სია
ყველა სიმღერის ავტორები - ელტონ ჯონი / ბერნი ტოპენი.

### მხარე 1
#Durban Deep – 5:32
#Healing Hands – 4:21
#Whispers – 5:30
#Club at the End of the Street – 4:49
#Sleeping with the Past – 4:58

### მხარე 2
#Stones Throw From Hurtin' – 4:55
#Sacrifice – 5:11
#I Never Knew Her Name – 3:32
#Amazes Me – 4:39
#Blue Avenue – 4:21

### დამატებითი სიმღერები (1999 წლის Polygram International-ის გამოცემა)
#Dancing in the End Zone – 3:55
#Love Is a Cannibal – 3:55

1998 წლის გამოცემაში „Durban Deep“-ის ვერსიაში შეტანილია ვოკალის განსხვავებული მიქსი და იგი ალბომის ვერსიასზე უფრო ვრცელია (ფინალი 10 წამით უფრო ხანგრძივია).

### B-მხარეები
## ჩარტები
### ყოველკვირეული ჩარტები
### წლის საბოლოო ჩარტები
## სერტიფიცირებები
}

## რესურსები ინტერნეტში 
*ინფორმაცია საიტზე Discogs

## სქოლიო 
კატეგორია:ელტონ ჯონის ალბომები
კატეგორია:1989 წლის ალბომები
კატეგორია:The Rocket Record Company-ს ალბომები
კატეგორია:ალბომები კრის თომასის პროდიუსერობით
17-11-70

***17-11-70*** — ელტონ ჯონის  პირველი საკონცერტო ალბომი, გამოცემული 1971 წელს. ალბომის მასალა აღებული 1970 წლის 17 ნოემბერს (აქედან მომდინარეობს მისი სათაურიც) რადიოსადგურ WABC-FM-ის (მოგვიანებით WPLJ) რადიო-ეთერისთვის მომზადებული ჩანაწერიდან. სინამდვილეში ეს ჩანაწერი წარმატებით სარგებლობდა ბუტლეგების მოყვარულთა შორის და გას დაჯენის შემოთავაზებით, ლეიბლმა იგი ოფიციალურად გამოსცა.

## სიმღერების სია
ყველა სიმღერის ავტორები - ელტონ ჯონი / ბერნი ტოპენი, გარდა მითითებულისა.

### მხარე 1
# Take Me to the Pilot&nbsp;– 6:43
# Honky Tonk Women (მიკ ჯაგერი, კით რიჩარდსი)&nbsp;– 4:09
# Sixty Years On&nbsp;– 8:05
# Can I Put You On&nbsp;– 6:38

### მხარე 2
# Bad Side of the Moon&nbsp;– 4:30
# Medley&nbsp;– 18:20
#* Burn Down the Mission
#* My Baby Left Me (ართურ კრუდაპი)
#* Get Back (ჯონ ლენონი, პოლ მაკ-კარტნი)

### 1995 წლის Mercury-ს და 1996 წლის Rocket-ის გამოცემები
# Bad Side of the Moon&nbsp;– 4:57
# Amoreena&nbsp;– 4:54 (1996 წლის გამოცემაშ)
# Take Me to the Pilot&nbsp;– 5:55
# Sixty Years On&nbsp;– 7:22
# Honky Tonk Women (მიკ ჯაგერი, კით რიჩარდსი)&nbsp;– 4:07
# Can I Put You On&nbsp;– 6:10
# Medley&nbsp;– 18:27
#* Burn Down the Mission
#* My Baby Left Me (ართურ კრუდაპი)
#* Get Back (ჯონ ლენონი, პოლ მაკ-კარტნი)

## ჩარტები
## რესურსები ინტერნეტში 
*ინფორმაცია საიტზე Discogs

## სქოლიო 
კატეგორია:ელტონ ჯონის საკონცერტო ალბომები
კატეგორია:1971 წლის საკონცერტო ალბომები
ლიეჟის პროვინცია

**ლიეჟის პროვინცია** (, , , ) — ბელგიის 10 პროვინციიდან ერთ-ერთი, შედის ვალონიის რეგიონის შემადგენლობაში. ესაზღვრება ლიმბურგის, ნამიურის, ლუქსემბურგის პროვინციები და ლუქსემბურგი, ნიდერლანდები, გერმანია. დედაქალაქი — ლიეჟი. მოიცავს 84 კომუნას.

პროვინციის აღმოსავლეთით, გერმანიის საზღვართან მდებარეობს ე. წ. აღმოსავლეთის კანტონები – გერმანულენოვანი უმცირესობის კომპაქტური დასახლების ადგილი. ლიეჟის პროვინციაში მდებარეობს პოპულარული კურორტი სპა, აგრეთვე ვიზე, ერთადერთი ფრანგულენოვანი ქალაქი ნიდერლანდების საზღვართან.

## ძირითადი მონაცემები 
* ფართობი: 3844 კმ²
* უმაღლესი მწვერვალი: ბოტრანჟი, 694 მეტრი, ბელგიის უმაღლესი მწვერვალი.
* უმთავრესი მდინარეები: მაასი, ურტი, ვედრი, ამბლევი.
* მოსახლეობა: 1 034 000 (2005 წ.)

## იხილეთ აგრეთვე 
* ბელგიის ადმინისტრაციული დაყოფა

## რესურსები ინტერნეტში 
* ოფიციალური საიტი

კატეგორია:ვალონიის რეგიონის პროვინციები
Elton John One Night Only – The Greatest Hits

***Elton John One Night Only – The Greatest Hits*** — ელტონ ჯონის საკონცერტო ალბომი, გამოცემული 2000 წელს. იგი ჩაიწერა იმავე წლის 20 და 21 ოქტომბერს, მედისონ-სკვერ-გარდენზე. DVD-ზე გამოვიდა კონცერტის ვრცელი ვერსია. ალბომს ეწოდება *One Night Only* (მხოლოდ ერთი ღამით), რადგან წინა საღამოს გამართული კონცერტის დროს ხმისჩამწერ ტექნიკას პრობლემები შეექმნა და ჩაწერილი იქნა მხოლოდ მეორე საღამო. აშშ-ში 2001 წლის ივლისში RIAA-მ ალბომს ოქროს სტატუსი მიანიჭა.

საღამოზე შესრულდა რამდენიმე დუეტი სხვა შემსრულებლებთან.

## სიმღერების სია
ყველა სიმღერის ავტორები - ელტონ ჯონი / ბერნი ტოპენი, გარდა მითითებულისა.

# Goodbye Yellow Brick Road – 3:18
# Philadelphia Freedom – 5:21
# Don't Go Breaking My Heart – 4:19 (კარტ ბლანში/ანა ორსონი)
#*  კიკი დის მონაწილეობით
# Rocket Man (I Think it's Gonna be a Long, Long Time) – 5:43
# Daniel* – 3:50
# Crocodile Rock – 4:13
# Sacrifice – 5:20
# Can You Feel the Love Tonight – 3:59 (ელტონ ჯონი/ტიმ რაისი)
# Bennie and the Jets – 5:02
# Your Song – 4:17
#*  რონან კიტინგის მონაწილეობით
# Sad Songs (Say So Much) – 3:54
#* ბრაიან ადამსის მონაწილეობით
# Candle in the Wind – 3:45
# The Bitch Is Back* – 4:12
# Saturday Night's Alright for Fighting – 4:38
#*  ანასტეიშას მონაწილეობით
# I'm Still Standing – 3:04
# Don't Let the Sun Go Down on Me – 5:59
# I Guess That's Why They Call It the Blues – 5:10 (ჯონი/დეივი ჯონსტონი/ბერნი ტოპენი)
#* მერი ჯეი ბლაიჯის მონაწილეობით

### DVD
# Funeral for a Friend/Love Lies Bleeding
# Candle in the Wind
# Bennie and the Jets
# Goodbye Yellow Brick Road (ბილი ჯოელის მონაწილეობით)
# Someone Saved My Life Tonight
# Little Jeannie
# Philadelphia Freedom
# Tiny Dancer
# Can You Feel the Love Tonight
# Daniel
# Rocket Man
# Club at the End of the Street
# Blue Eyes
# I Guess That's Why They Call It the Blues (მერი ჯეი ბლაიჯის მონაწილეობით)
# The One
# I Don't Wanna Go on with You Like That
# Sorry Seems to Be the Hardest Word
# Sacrifice
# Come Together
# Your Song (რონან კიტინგის მონაწილეობით)
# Sad Songs (Say So Much) (ბრაიან ადამსის მონაწილეობით)
# I'm Still Standing
# Crocodile Rock
# Saturday Night's Alright for Fighting (ანასტეიშას მონაწილეობით)
# The Bitch is Back
# Don't Let the Sun Go Down on Me
# Don't Go Breaking My Heart (კიკი დის მონაწილეობით)

#### დამატებები
# I Want Love (ვიდეო რობერტ დაუნი უმცროსის მონაწილეობით)
# This Train Don't Stop There Anymore (ვიდეო ჯასტინ ტიმბერლეიკის მონაწილეობით)
# Original Sin (ვიდეო მენდი მურის და ელიზაბეთ ტეილორის მონაწილეობით)
# Sorry Seems to Be the Hardest Word (ვიდეო Blue-ს მონაწილეობით)
# Original Sin (Dan-O-Rama-ს ვიდეო რემიქსი)

## ჩარტები
## სერტიფიცირება
### ალბომი
### ვიდეო
## რესურსები ინტერნეტში 
*ინფორმაცია საიტზე Discogs

## სქოლიო 
კატეგორია:ელტონ ჯონის ვიდეო ალბომები
კატეგორია:ელტონ ჯონის საკონცერტო ალბომები
კატეგორია:2000 წლის საკონცერტო ალბომები
კატეგორია:2000 წლის ვიდეო ალბომები
კატეგორია:The Rocket Record Company-ს ალბომები
გრან-პრეს ეროვნული ისტორიული ძეგლი

**გრან-პრეს ეროვნული ისტორიული ძეგლი** — ისტორიული პარკი ყოფილ აკადიურ სოფელ გრან-პრეში, კინგსის საგრაფოში, კანადა.  ამჟამად მდებარეობს ვოლფვილსა და ჰორტონვილს შორის. ძეგლი შედგება მემორიალური პარკისაგან, რომელიც შეიქმნა აკადიანელების დეპორტაციის აღსანიშნავად, რომლებიც ამ ტერიტორიაზე სახლობდნენ 1682-1755 წლებში. პარკი მოიცავს მემორიალურ შენობებს, არქეოლოგიურ ნაშთებს და სხვადასხვა ობიექტებს, რომლებიც ასახავენ ამ ტერიტორიაზე აკადიანელების ყოფას. აღნიშნულის გამო პარკს კანადის ისტორიული ძეგლის სტატუსი მიენიჭა 1955 წელს. 

2012 წელს გრან-პრეს ისტორიული ძეგლი შეიტანეს იუნესკოს მსოფლიო მემკვიდრეობის ძეგლების სიაში.

## ისტორია 
1682-1755 წლებში გრან-პრე იყო აკადიელების დასახლების ცენტრი. 1755 წელს ბრიტანეთის მთავრობის მიერ დაიწყო მათი დეპორტაცია ახალ შოტლანდიაში. 1907 წელს ტერიტორია იყიდა ჯონ ფრედერიკ ჰერბინმა, რათა შეექმნა აკადიელების მემორიალური პარკი. 1922 წელს დაქირავებულმა არქიტექტორებმა პერსი ნობსმა და რენე ფრეჩეტმა შეიმუშავეს მემორიალური პარკისა და სხვა შენობა-ნაგებობების დიზაინი. გარდა ამისა, სკულპტორმა ლუის-ფილიპ ებერტმა შექმნა ჰენრი უოდსუორთ ლონგფელოს პოემა „ევანჯელინას“ მთავარი გმირის სკულპტურა.

## იხილეთ აგრეთვე 
* იუნესკოს მსოფლიო მემკვიდრეობის ძეგლები კანადაში
* მსოფლიო მემკვიდრეობის ძეგლების სია ამერიკაში

## რესურსები ინტერნეტში 
*Grand-Pré National Historic Site of Canada   
*Société Promotion Grand-Pré   
*Acadian Memorial  
*Les Ami(e)s de Grand-Pré   
*Musée Acadien of the Université de Moncton 

## სქოლიო
კატეგორია:მსოფლიო მემკვიდრეობის ძეგლები კანადაში
ვალონიის ბრაბანტი

**ვალონიის ბრაბანტი** (, , , ) — ბელგიის 10 პროვინციიდან ერთ-ერთი, შედის ვალონიის რეგიონის შემადგენლობაში. იგი ყველაზე პატარა პროვინციაა ბელგიაში. შეიქმნა 1995 წლის 1 იანვარს ენობრივი პრინციპის გამო ბრაბანტის პროვინციის ფლამანდიურ და ვალონიურ ნაწილებად გაყოფის შედეგად. ესაზღვრება ენო, ნამიური, ფლამანდიის ბრაბანტი და ლიეჟი. დედაქალაქი — ვავრი. მოიცავს  27 კომუნას.

## ძირითადი მონაცემები 
* ფართობი: 1 093 კმ²
* უმთავრესი მდინარეები: სენა, ლანი.
* მოსახლეობა: 373 492 (2008 წ.)

## იხილეთ აგრეთვე 
* ბელგიის ადმინისტრაციული დაყოფა

## რესურსები ინტერნეტში 
* ოფიციალური საიტი

კატეგორია:ვალონიის რეგიონის პროვინციები
ბაჰამის კუნძულების გეოგრაფია

ს ხედი კოსმოსიდან. ნასას თანამგზავრ Aqua-ს ფოტო, 2009 წ.]]

**ბაჰამის კუნძულები** მდებარეობს ჩრდილოეთ განედის 20° - 28°-სა და დასავლეთ გრძედის 72° - 80°-ს შორის. 

1864 წელს, ბაჰამის კუნძლების გუბერნატორი იტყობინებოდა, რომ კოლონია მოიცავდა 29 კუნძულს, 661 კის და 2 387 კლდეს.

აშშ-სთან მდებარე უახლოესი კუნძულია ბიმინი, რომელსაც ბაჰამის კუნძულების კარიბჭეს უწოდებენ. კუნძულ დიდი ბაჰამის აღმოსავლეთით მდებარეობს კუნძული აბაკო. უკიდურესი სამხრეთი კუნძულია ინგაუა. უდიდესი კუნძულია ანდროსი. სხვა დასახლებულ კუნძულთა შორისაა ელიუთერა, კეტი, ლონგ-აილენდი, სან-სალვადორი, აკლინსი, კრუკედ-აილენდი, ეკსუმა და მაიაგუანა. ქვეყნის დედაქალაქი ნასაუ კუნძულ ნიუ-პროვიდენსზე მდებარეობს.

ყველა კუნძული დაბალი და ბრტყელია. ზოგან შეიმჩნევა ქედები, რომელთა სიმაღლეც როგორც წესი 15-20 მეტრს არ აჭარბებს. ქვეყნის უმაღლესი წერტილია ალვერნიის მთა (ყოფილი კომოს ბორცვი) კუნძულ კეტზე. მისი სიმაღლე 63 მეტრია.

სამხრეთ-აღმოსავლეთით მდებარეობს ტერქსისა და კაიკოსის კუნძულები, რომლებიც გეოგრაფიულად ბაჰამის კუნძულების გაგრძელებას წარმოადგენს, თუმცა ისინი დიდი ბრიტანეთის ზღვისიქითა ტერიტორიებს მიეკუთვნება.

 შედეგად დაზიანებული სახლები.]]

## ფართობი
*მთლიანი: 13 940 კმ²
*ადგილი მსოფლიოში: 168-ე
*ხმელეთი: 10 070 კმ²
*წყალი: 3 870 კმ²

## კლიმატი 
ბაჰამის კუნძულების კლიმატი სუბტროპიკულიდან ტროპიკულში გარდამავალია და მნიშვნელოვნადაა შერბილებული გოლფსტრიმის დინების წყლის გავლენით, განსაკუთრებით ზამთარში. საპირისპიროდ, ეს ფაქტი ხშირად ძალიან სახიფათოა ზაფხულსა და შემოდგომაზე, როდესაც კუნძულების ან მათ სიახლოვეს ქარიშხლები ქრის. 1992 წლის ატლანტიკური ქარიშხლების სეზონის დროს, ჩრდილოეთ კუნძულებს ქარიშხალმა ენდრიუმ შეუტია, 1999 წელს უმრავლეს კუნძულს გადაუარა ქარიშხალმა ფლოიდმა, 2011 წელს კი ქარიშხალმა აირინმა არქიპელაგი მთლიან სიგრძეზე გადაკვეთა.

მიუხედავად იმისა, რომ ბაჰამის კუნძულების ისტორიაში ყინვა არასოდეს დაფიქსირებულა, ტემპერატურა ხანდახან 2–3 °C (35,6–37,4 °F)-მდე ეცემა არქტიკული აფეთქებების დროს, რომელიც გავლენას ახდენს ფლორიდის მიმდებარე ტერიტორიაზე. 1977 წლის იანვარში, წვიმაში გარეული თოვლი დაფიქსირდა ქალაქ ფრიპორტში, როდესაც ასევე თოვდა მაიამიში. ამ დროისათვის ტემპერატურა 4,5 °C (40,1 °F) იყო.

## ლიტერატურა
*

## სქოლიო
კატეგორია:ბაჰამის კუნძულების გეოგრაფია
ლუქსემბურგის პროვინცია (ბელგია)

**ლუქსემბურგის პროვინცია** (, , , ) —  ბელგიის 10 პროვინციიდან ერთ-ერთი, შედის ვალონიის რეგიონის შემადგენლობაში. ესაზღვრება ლიეჟის და ნამიურის პროვინციები, ასევე ლუქსემბურგი და საფრანგეთი. დედაქალაქი — არლონი. პროვინცია ფართობით ყველაზე დიდია, მაგრამ გამოირცევა მოსახლეობის სიმცირით. მოიცავს  44 კომუნას.

1839 წლამდე იგი ლუქსემბურგის დიდი საჰერცოგოს კუთვნილება იყო. პროვინციის მოსახლეობა ძირითადად ფრანგულენოვანია, ლუქსემბურგთან სასაზღვრო ზოლში ცხოვრობს ლუქსემბურგულ ენაზე მოსაუბრე უმცირესობა.

## ძირითადი მონაცემები 
* ფართობი: 4 443 კმ²
* უმაღლესი მწვერვალი: ბარაკ-დე-ფრეტიური, 651 მეტრი ზღვის დონიდან.
* უმთავრესი მდინარეები: ურტი, სემუა.
* მოსახლეობა: 256 004  (2005 წ.)

## იხილეთ აგრეთვე 
* ბელგიის ადმინისტრაციული დაყოფა

## რესურსები ინტერნეტში 
* ოფიციალური საიტი 

კატეგორია:ვალონიის რეგიონის პროვინციები
ბაჰამის კუნძულების შეიარაღებული ძალები

250px|მინიატიურა|ბაჰამის კუნძულების საზღვაო ფლოტის დროშა
 P-60 ნასაუში]]
**ბაჰამის კუნძულებს** არ ჰყავს არმია და საჰაერო ძალები. მისი სამხედრო ძალებს წარმოადგენს ბაჰამის კუნძულების სამეფო შეიარაღებული ძალები (R.B.D.F.) და ბაჰამის კუნძულების ფლოტი. თავდაცვითი აქტით, R.B.D.F. დედოფლის სახელით უფლებამოსილია დაიცვას ბაჰამის კუნძულები, დაიცვას მისი ტერიტორიული მთლიანობა, აკონტროლის მისი წყლები, უბედურების ჟამს უზრუნველყოს დახმარება, ბაჰამის კუნძულების შეიარაღებული სააგენტოების კანონის საფუძველზე შეინარჩუნოს წესრიგი და შეასრულოს ყველა ის მოვალეობა, რაც მას განსაზღვრული აქვს ეროვნული უშიშროების საბჭოს მიერ. თავდაცვითი ძალები ამავე დროს კარიბის გაერთიანების (CARICOM) რეგიონული უსაფრთხოების დავალებათა ძალების წევრია.

ბაჰამის კუნძულების სამეფო შეიარაღებული ძალები ოფიციალურად 1980 წლის 31 მარტს შეიქმნა. მის მოვალეობებში შედის ბაჰამის კუნძულების დაცვა, ნარკოტიკების კონტრაბანდის, არალეგალური იმიგრაციისა და ბრაკონიერობის შეჩერება, ასევე მეზღვაურთა დახმარება როდესაც და სადაც კი ეს შეეძლებათ. შეიარაღებული ძალების განკარგულებაშია 26 სანაპირო და ნაპირსახლო ხომალდიანი ფლოტი, ასევე 6 საჰაერო ხომალდი და 1500-ზე მეტ კაციანი პერსონალი, სადაც 65 ოფიცერია და 74 ქალი.

## რესურსები ინტერნეტში 
* Royal Bahamas Defence Force Official Website
* The Bahama Journal: *Commodore Admits “Rotten Apples”* 
* The Bahama Journal: *Defence Force Gets New Chief*
* Bahamas Government Website: Royal Bahamas Defence Force
* The Bahama Journal: *Bottom Line: Defense Force Re-Organization*
* The Nassau Guardian: *Commodore to retire* 
* The Nassau Guardian: *Sunk HMBS Flamingo 24th anniversary observed today* 
* http://www.thebahamasweekly.com/publish/ministry_of_tourism_updates/Exclusive_Behind_the_Scenes_Defence_Force_catches_bad_guy_on7991.shtml

კატეგორია:ბაჰამის კუნძულები
ბაჰამის კუნძულების ადმინისტრაციული დაყოფა

**ბაჰამის კუნძულების** ძირითად, უმსხვილეს ადმინისტრაციულ დანაყოფს წარმოადგენს რაიონები. ყველგან, გარდა კუნძულ ნიუ-პროვიდენსისა, რაიონები ქმნის ქვეყნის ადგილობრივ თვითმმართველობათა სისტემას; ნიუ-პროვიდენსი პირდაპირ ცენტრალური მთავრობის მიერ იმართება. 1996 წელს ქვეყნის პარლამენტმა მიიღო „ადგილობრივი მმართველობის აქტი“, რომლის საფუძველზეც შეიქმნა სხვადასხვა ადგილობრივი ადმინისტრაციული ქვედანაყოფები. ამ აქტის საერთო მიზანია არჩეულ სხვადასხვა ტიპის მმართველებს გაუადვილდეთ თავიანთი რაიონების მართვა ცენტრალური ხელისუფლებისგან ხელის შეშლის გარეშე. საერთო ჯამში, შექმნილია 38 რაიონი, რომელთა მმართველების არეჩევნები იმართება ყოველ ხუთ წელში ერთხელ. სხვადასხვა რაიონებში სულ არის საბჭოს ას ათი წევრი და ორას ოთხმოცდაერთი ქალაქის კომიტეტის წევრი.

თითოეული საბჭოსა თუ ქალაქის კომიტეტის წევრი პასუხისმგებელია საჯარო სახსრების პატიოსნად გამოყენებაზე, რომელიც მიმართული უნდა იყოს ამომრჩევლების შენარჩუნებისა და მოზიდვისკენ.

ბაჰამის კუნძულების რაიონები, გარდა ნიუ-პროვიდენსისა, შემდეგია:

#აკლინსი
#ბერის კუნძულები
#ბიმინი
#ბლეკ-პოინტი, ეკსუმა
#კეტი
#ცენტრალური აბაკო
#ცენტრალური ანდროსი
#ცენტრალური ელიუთერა
#ფრიპორტი
#კრუკედ-აილენდი
#აღმოსავლეთი დიდი ბაჰამა
#ეკსუმა
#გრანდ-კი, აბაკო
#ჰარბორ-აილენდი, ელიუთერა
#ჰოუპ-ტაუნი, აბაკო
#ინგაუა
#ლონგ-აილენდი
#მანგროვ-კი, ანდროსი
#მაიაგუანა
#მურს-აილენდი
#ჩრდილოეთი აბაკო
#ჩრდილოეთ ანდროსი
#ჩრდილოეთი ელიუთერა
#რეგიდ-აილენდი
#რამ-კი
#სან-სალვადორი
#სამხრეთი აბაკო
#სამხრეთი ანდროსი
#სამხრეთი ელიუთერა
#სპენიშ-უელსი, ელიუთერა
#დასავლეთი დიდი ბაჰამა
#გრინ-ტარტლ-კი (არაა ნაჩვენები რუკაზე)

## რესურსები ინტერნეტში 
*Bahamas.gov.bs

## სქოლიო
კატეგორია:ბაჰამის კუნძულები
კატეგორია:ბაჰამის კუნძულების ადმინისტრაციული დაყოფა
კატეგორია:ბაჰამის კუნძულების რაიონები
ბაჰამის კუნძულების პოლიტიკური სისტემა

დედაქალაქ ნასაუში.]]
**ბაჰამის კუნძულები** საპარლამენტო კონსტიტუციური მონარქიაა, რომლის მეთაურია მეფე ჩარლზ III ტიტულით ბაჰამის მეფე. პოლიტიკური და სამართლებრივი ტრადიციები მჭიდროდ მიჰყვება გაერთიანებული სამეფოსა და უესტმინსტერის სისტემებს. ორი ძირითადი პარტიაა თავისუფალი ნაციონალური მოძრაობა და პროგრესულ ლიბერალური პარტია.

სამუშაო ადგილების დაახლოებით ნახევარს აწარმოებს ტურიზმი, მაგრამ ვიზიტორთა რაოდენობა მნიშვნელოვნად შემცირდა მას შემდეგ, რაც 2008 წლის ბოლო კვარტალში გლობალურმა ეკონომიკამ დაღმასვლა დაიწყო. ასევე შემცირდა საბანკო სექტორი და ფინანსური სერვისი.

ბაჰამის კუნძულები ერთა თანამეგობრობის წევრია, როგორც თანამეგობრობის სამეფო, სახელმწიფოს მეთაურს წარმოადგენს მისი უდიდებულესობა მეფე ჩარლზ III (წარმოდგენილია გენერალ-გუბერნატორით).

საკანონმდებლო ხელისუფლებას ახორციელებს ორპალატიანი პარლამენტი, რომელიც შედგება 38 წევრიანი ასამბლეის სახლისაგან, რომლის წევრებსაც ირჩევენ რაიონები და 16 წევრიანი სენატისაგან, რომლის წევრებსაც ნიშნავს გენერალ-გუბერნატორი, მათ შორის, ცხრას პრემიერ-მინისტრის რჩევით, ოთხს მისი უდიდებულესობის ლოიალური ოპოზიციის ლიდერის რჩევით, დარჩენლის სამს კი ასევე პრემიერ-მინისტრის რჩევით ოპოზიციის ლიდერთან კონსულტაციების შემდეგ. ყველა ძირითად საკანონმდებლო ფუნქციას ასრულებს ასამბლეის სახლი. უესტმინსტერის სისტემის თანამხად, ხუთწლიანი ვადის მანძილზე ნებისმიერ დროს, პრემიერ-მინისტრს შეუძლია დაშალოს პარლამენტი და დანიშნოს საყოველთაო არჩევნები.

მთავრობისა და ასამბლეის სახლში უმრავლესობის მქონე პარტიის მეთაურია პრემიერ–მინისტრი. აღმასრულებელ ხელისუფლებას ახორციელებს მინისტრთა კაბინეტი, რომელსაც არჩევს პრემიერ–მინისტრი და ამტკიცებს ასამბლეის სახლი. მოქმედი გენერალ–გუბრენატორია მისი ბრწყინვალება სერ არტურ ფოულკსი, რომელიც წარმოადგენს წმინდა მიხეილისა და წმინდა გიორგის ორდენს. ამჟამინდელი პრემიერ–მინისტრია მისი უპატივცემულესობა, მისი უდიდებულესობის საპატიო პირადი კონსული პერი კრისტი.

ბაჰამის კუნძულებზე დიდი ხანია ფუნქციონირებს ორპარტიული სისტემა, სადაც დომინირებს ცენტრისტულ–მემარცხენე პროგრესულ–ლიბერალური პარტია და ცენტრისტულ–მემარჯვენე თავისუფალი ნაციონალური მოძრაობა. რამდენიმე უმნიშვნელო პარტიას საპარლამენტო არჩევნებში გამარჯვების შანსი არასოდეს ჰქონია. მათ შორისაა ბაჰამის კუნძულების დემოკრატიული მოძრაობა, კოალიცია დემოკრატიული მოძრაობისთვის, ბაჰამის ნაციონალისტური პარტია და ნაციონალურ-დემოკრატიული ალიანსი.

კონსტიტუციურ უფლებებს შორისაა სიტყვის, პრესის, მრწამსის, მიმოსვლისა და საზოგადოებრივი გაერთიანების თავისუფლება. მიუხედავად იმისა, რომ ბაჰამის კუნძულები გეოგრაფიულად კარიბის ზღვის აუზში არ მდებარეობს, იგი კარიბის საზოგადოების წევრია. სასამართლო დამოუკიდებელია აღმასრულებელი და საკანონმდებლო ხელისუფლებებისაგან. იურისპუდენცია ეფუძნება ინგლისურ სამართალს.

## რესურსები ინტერნეტში 
* მთავრობის ოფიციალური საიტი
* ბაჰამის კუნძულების პოლიტიკა

კატეგორია:ბაჰამის კუნძულები
კატეგორია:ბაჰამის კუნძულების პოლიტიკა
ნამიურის პროვინცია

**ნამიურის პროვინცია** (, , ) — ბელგიის 10 პროვინციიდან ერთ-ერთი, შედის ვალონიის რეგიონის შემადგენლობაში. ესაზღვრება ყველა ვალონიური პროვინცია: ვალონიის ბრაბანტი, ლიეჟის პროვინცია,  ენო, ლუქსემბურგი  და საფრანგეთი. დედაქალაქი — ნამიური. მოიცავს  38 კომუნას.

## ძირითადი მონაცემები 
* ფართობი: 3 664 კმ²
* უმაღლესი მწვერვალი: ბოტრანჟი, 694 მეტრი.
* უმთავრესი მდინარეები: მაასი, სამბრა, ლესი
* მოსახლეობა: 455 863 (2005 წ.)

## იხილეთ აგრეთვე 
* ბელგიის ადმინისტრაციული დაყოფა

## რესურსები ინტერნეტში 
* ოფიციალური საიტი

კატეგორია:ვალონიის რეგიონის პროვინციები
აჩქასარი

**აჩქასარი** () — მთა ჩრდილოეთ სომხეთში, საქართველოს სახელმწიფო საზღვრის სიახლოვეს. სიმაღლე 3196 მ. მდებარეობს ჯავახეთის ქედზე, ლორესა და შირაკის პროვინციების საზღვარზე. შემოსილია მდელოებით.

## რესურსები ინტერნეტში 
კატეგორია:სომხეთის მთები
აჟდააკი

**აჟდააკი** () — მთა სამხრეთ კავკასიის ვულკანურ მთიანეთში, სომხეთში, სევანის ტბის დასავლეთით. გეღამის ქედის უმაღლესი წერტილი. სიმაღლე 3597,3 მ. ჩამქრალი ვულკანია. მწვერვალზე კრატერია, რომელიც ტბითაა დაკავებული. აჟდააკის რთული შლაკური კონუსი წარმოადგენს მსხვილ წაკვეთილ ნაგებობას, რომლის დიამეტრია 1600 მ, სიმაღლე 370 მ. ვულკანის ლავების საერთო ფართობია დაახლოებით 8 კმ². კონუსი აგებულია შლაკით, ლაპილებით, ქვიშებით, ფერფლით და სხვა.

## რესურსები ინტერნეტში 
* გეღამის ქედი — ინფორმაცია 

კატეგორია:სომხეთის ვულკანები
კატეგორია:სომხეთის მთები
გაფიჯიღი

**გაფიჯიღი** (, ) — მთა ამიერკავკასიის მთიანეთში. ზანგეზურის ქედის უმაღლესი წერტილი. სიმაღლე 3905 მ. მდებარეობს სომხეთისა და ნახიჩევანის ავტონომიური რესპუბლიკის საზღვარზე. აგებულია გრანიტებითა და გრანოდიორიტებით. მწვერვალზე მუდმივი თოვლი და მყინვარებია.

## რესურსები ინტერნეტში 
* გაფიჯიღი 

კატეგორია:სომხეთის მთები
კატეგორია:აზერბაიჯანის მთები
ბაჰამის კუნძულების კულტურა

ში.]]
**ბაჰამური კულტურა** აფრიკული და ევროპული კულტურების ერთგავრი ჰიბრიდია. დაბალგანვითარებულ გარე კუნძულებზე მისდევენ ხელოსნობას, მათ შორისაა პალმის ფოთლებისგან დაწნული კალათების დამზადება. ამ ნივთს ზოგადად „ჩალას“ უწოდებენ და ამაგრებენ ქუდებსა და ჩანთებზე, რომლებიც საკმაოდ პოპულარულია ტურისტებში. ასევე გამოიყენებენ ე. წ. „ვუდუს თოჯინებში“, მიუხედავად იმისა, რომ ასეთი თოჯინები ამერიკული წარმოსახვების შედეგია და არაა კავშირში ისტორიულ ფაქტებთან.

ზოგიერთი ბაჰამელი ხალხურ მაგიურ ტრადიციებს მისდევს, ძირითადად ჰაიტურ–ბაჰამური საზოგადოება, რომელიც უმთავრესად ქვეყნის გარე კუნძულებზე სახლობს. თუმცა, მაგიური პრაქტიკა ბაჰამის კუნძულებზე აკრძალულია და ისჯება კანონით. ჯუნკანუ არის ტრადიციული ბაჰამური მუსიკის, ცეკვისა და ხელოვნების პარადი, რომელიც ნასაუს ქუჩებში იმართება ყოველი წლის ახალი წლის დღეს. ჯუნკანუ ასევე იმართება სხვა დღესასწაულებზე, მაგალითად ემანსიპაციის დღეს.

მრავალი კუნძულების დასახლებებში მნიშვნელოვანი სოციალური ღონისძიებაა რეგატა. როგორც წესი, იგი ერთი ან რამდენიმე დღე გრძელდება და მონაწილეობენ ძველი სტილის ნავები, ასევე იმართება სანაპიროს ფესტივალი.

ზოგიერთ დასახლებას აქვს ფესტივალები, რომლებიც დაკავშირებულია არეალისათვის ტრადიციულ მოსავალთან თუ საკვებთან, მათ შორისაა „ანანასის ფესტივალი“ გრეგორი-ტაუნსა და ელიუთერაზე, „კიბორჩხალის ფესტივალი“ ანდროსის კუნძულებზე. სხვა მნიშვნელოვან ტრადიციებს შორისაა ამბების თხრობა.

ბაჰამელებს აქვთ საკმაოდ მდიდარი ლიტერატურა და პოეზია, მოთხრობები, პიესები და მოკლე ფიქციური ნამუშევრები. ამ ნამუშევრების საერთო თემატიკაა ცნობიერების ცვლილება, დახვეწილობისკენ სწრაფვა, იდენტობის ძიება, გარდასულ გზათა ნოსტალგია და მშვენიერების ტრფიალი. ღვაწლმოსილ მწერლებს შორის არიან სუსანა უელეისი, პერსივალ მილერი, რობერტ ჯონსონი, რეიმონდ ბრაუნი, ო.მ. სმიტი, უილიამ ჯონსონი, ედი მინისი, უინსტონ საუნდერსი და სხვები.

ბაჰამური კულტურა მდიდარია რწმენებით, ტრადიციებით, ფოლკლორითა და ლეგენდებით. ყველაზე ცნობილ ფოლკლორსა და ლეგენდებს შორისაა ლუსკა კუნძულ ანდროსზე, პირტი-მოლი კუნძულ ეკსუმაზე, დაკარგული ქალაქი ატლანდიტა კუნძულ ბიმინიზე და ა. შ.

## რესურსები ინტერნეტში 
* ბაჰამური კულტურა 

## სქოლიო
კატეგორია:ბაჰამის კუნძულები
ტომ ჰუპერი (რეჟისორი)

**ტომას ჯორჯ „ტომ“ ჰუპერი** (; დ. 1972 წლის 1 ოქტომბერს) — ბრიტანელი კინორეჟისორი. გადაღებული აქვს ფილმები „მეფის სიტყვა“ და „საბრალონი“. „ოსკარის“ ლაურეატი ნომინაციაში „საუკეთესო რეჟისურა“.

## ბიოგრაფია 
ტომ ჰუპერი დაიბადა ლონდონში 1972 წელს მერედით და რიჩარდ ჰუპერების ოჯახში. მერედითი იყო ავსტრალიელი მწერალი და მასწავლებელი, ხოლო რიჩარდი ინგლისელი ბიზნესმენი. ჰუპერმა მიიღო განათლება ჰაიგეიტისა და ვესტმინსტერის სკოლებში.

13 წლისამ გადაიღო პირველი მოკლემეტრაჟიანი ფირი Painted Faces, Bolex-ის 16 მმ-იანი კამერით, რომელიც მას ბიძამ აჩუქა. 1992 წელს ფილმი აჩვენეს Channel 4-ზე. ფილმის წარმოება იყო ნაწილობრივ დაფინანსებული პოლ უაილენდის მიერ.

## ფილმოგრაფია
* 2005 - ელისაბედ I *(Elizabeth I)*
* 2010 - მეფის სიტყვა ''(All the President's Men)*
* 2012 - საბრალონი *(Sophie's Choice)''

## რესურსები ინტერნეტში 
* 

კატეგორია:დაბადებული 1972
კატეგორია:ინგლისელი კინორეჟისორები
კატეგორია:ოსკარის მფლობელი კინორეჟისორები
კატეგორია:ინგლისელი მამაკაცი სცენარისტები
კატეგორია:ცოცხალი ადამიანები
კატეგორია:ლონდონში დაბადებულები
მასლოვო (ვსევოლოჟსკის რაიონი)

**მასლოვო** (, ) — სოფელი სვერდლოვის საქალაქო დასახლებაში, ვსევოლოჟსკის რაიონში. მდებარეობს მდინარე ნევის მარჯვენა ნაპირზე, სოფლების: ბოლშიე-პაროგის აღმოსავლეთითა და ორანჟერეიკას დასავლეთით.

დღევანდელი მასლოვოს ადგილას მდებარე სოფელი სუბოტოვზინა (Subbotovzina), მოხსენიებულია ჯერ კიდევ 1640 წლით დათარიღებულ შვედურ წყაროებში. როგორც სოფელი Subotofskina, ის ასევე აღნიშნულია ინგერმანლანდიის 1690 წლით დათარირებულ შვედურ რუკაზეც.

## სქოლიო
კატეგორია:ვსევოლოჟსკის რაიონის დასახლებული პუნქტები
სალაცა

**სალაცა** () — მდინარე ჩრდილოეთ ლატვიაში. მდინარე სათავეს იღებს ტბა ბურტნიეკუდან ვიძემეს რეგიონში და 90 კილომეტრის გავლის შემდეგ ჩაედინება რიგის ყურეში. მდინარე გზაზე კვეთს სამ ქალაქს: მაზსალაცას, სტაიცელეს და სალაცგრივას. მდინარის სანაპიროები ცნობილია დევონური წითელი ქვიშაქვის კლდეებით. ის ასევე ქმნის ბევრ გამოქვაბულებსა და ჩქერობებს. სალაცა არის ლატვიაში ორაგულების გავრცელებით საუკეთესო მდინარე. 

## გალერეა 

File:Salaca's estuary.jpg|სალაცას ესტუარი
File:Engelu ala.jpg|ანგელოზების გამოქვაბული
File:Velna ala (Devil's Cave).JPG|თავის ქალევის გამოქვაბული
File:Neļķu klints (Carnation cliff), Salaca river.JPG|ლურსმნებიანი კლდე (Neļķu klints)

## რესურსები ინტერნეტში
* სალაცა გეოგრაფიულ ცნობარში (*ლატვიური*)

კატეგორია:ლატვიის მდინარეები
ბაჰამის კუნძულების ეკონომიკა

ს პორტში]]

**ბაჰამის კუნძულები** ვესტ-ინდოეთის ერთ-ერთი მოწინავე ქვეყანაა, რომლის ეკონომიკის უდიდესი ნაწილი ტურიზმს ეყრდნობა. ქვეყნის მთლიანი შიდა პროდუქტის 60 %-ს სწორედ ტურიზმის ინდუსტრია აწარმოებს და ასაქმებს სამუშაო ძალის ნახევარზე მეტს. ტურიზმის შემდეგ, ეკონომიკის მეორე უმნიშვნელოვანეს სექტორია ფინანსური სერვისი, რომლიცი მშპ-ის 15 %-ს აწარმოებს.

უცხოური ბიზნესის წასახალისებლად მთავრობას შემუშავებული აქვს არაერთი სტიმული, პროგრესს განიცდის საბანკო საქმე და ფინანსური რეფორმები. მთავრობას ასევე განზრახული აქვს ძირითადი ფინანსური ინსტიტუტების შერწყმა. შეზღუდვების დაწესება, კაპიტალისა და სავალუტო ბაზრის კონტროლი ბაჰამის კუნძულების ცენტრალური ბანკის კომპეტენციაში შედის. ბაჰამის კუნძულების ფასიანი ქაღალდების საერთაშორისო ბირჟა ამჟამად 19 საჯარო კომპანიას აერთიანებს. საბანკო სისტემის შედარებითი სიჯანსაღის გამო, გლობალური ფინანსური კრიზისი ქვეყნის ფინანსურ სექტორს მწვავედ არ შეხებია.

ბაჰამის ეკონომიკას საკმაოდ კონკურენტუნარიანი საგადასახადო რეჟიმი აქვს. მთავრობა შემოსავლებს იღებს იმპორტის ტარიფებიდან, ლიცენზიების საფასურიდან, ქონებისა და საფოსტო მარკების გადასახადებიდან, მაგრამ არ არსებობს საშემოსავლო გადასახადი, კორპორაციული გადასახადი, კაპიტალის საშემოსავლო გადასახადი, დამატებითი ღირებულების გადასახადი (დღგ) და სიმდიდრის გადასახადი. სოციალური დაზღვევის ფონდში დამსაქმებლები იხდიან 3,9%-ს და დასაქმებულები 5,9%-ს. 2010 წელს, გადასახადებიდან მიღებულმა მთლიანმა შემოსავალმა მშპ-ის 17,2% შეადგინა. 2006-2008 წლებში ინფლაციის დონე საშუალო იყო და 3,7%-ს შეადგენდა.

ერთ სულ მოსახლეზე შემოსავლის მიხედვით, ბაჰამის კუნძულები ამერიკის ერთ-ერთი უმდიდრესი სახელმწიფოა.

## რესურსები ინტერნეტში 
* ბაჰამის კუნძულების სტატისტიკის სამსახური 

## სქოლიო
კატეგორია:ბაჰამის კუნძულები
კატეგორია:ბაჰამის კუნძულების ეკონომიკა
ლოკ-მა-ჩაუ (სადგური)

**ლოკ-მა-ჩაუ** — სადგური ჰონგ-კონგში, ისტ-რეილის ხაზზე. წარმოადგენს ისტ-რეილის ხაზის ბოლო გაჩერებას ადმინისტრაციულ საზღვართან. მდებარეობს ლოკ-მა-ჩაუში, იუენ-ლონგის რაიონში. სადგური გაიხსნა 2007 წლის 15 აგვისტოს.

## რესურსები ინტერნეტში 
* Lok Ma Chau Station layout map

კატეგორია:ისტ-რეილის ხაზი
ლო-ვუ (სადგური)

**ლო-ვუ** — სადგური ჰონგ-კონგში, ისტ-რეილის ხაზზე. წარმოადგენს ისტ-რეილის ხაზის ბოლო გაჩერებას ადმინისტრაციულ საზღვართან. მდებარეობს ლო-ვუში, ჩრდილოეთ რაიონში. სადგური გაიხსნა 1949 წლის 14 ოქტომბერს.

## რესურსები ინტერნეტში
*Hong Kong Railway Ltd. - Lo Wu Station 
*Hong Kong Railway Ltd. - Lo Wu station timetable 

კატეგორია:ისტ-რეილის ხაზი
რენდომ ჰაუსი

**რენდომ ჰაუსი** — მსოფლიოს უდიდესი საგამომცემლო კორპორაცია, რომელიც უშვებს სხვადასხვა ჟანრისა და თემატიკის წიგნებს ფართო პროფილის მკითხველისთვის.1998 წლამდე ის ეკუთვნოდა გერმანულ კეძო მედია კორპორაცია-ბერტელსმანს(bertelsmann).ამჟამად კი ის არის ე.წ. ქოლგა-ბრენდი ბერტელსმანის გამომცემლობისათვის(ქოლგა ბრენდი არის ერთ-ერთი სახე ბრენდის გაფართოების სტრატეგიისა,რაც გულისხმობს ერთი მარკის ქვეშ საქონლის ერთდროულად რამდენიმე ჯგუფის გამოშვებას.ამავდროულად,საქონლის დასახელებაში დომინირებს მწარმოებლი კომპანიის სახელი,პროდუქციის რეკლამაში კი გატანილია მისი ლოგოტიპი.კორპორაციას აქვს,ასევე,კინოს განყოფილებაც-სტუდია random house films.

რენდომ ჰაუსი 1927 წელს დააარსეს ამერიკელმა ბენეტ სერფმა და დონალდ კლოფერმა.ორი წლით ადრე 
მათ შეიძინეს საგამომცემლო კომპანია modern library-ს იმპრინტი.( იმპრინტი- არის მონაცემები წიგნის გამოცემის დროის,წიგნის დასახელებისა და ადგილის შესახებ.იბეჭდება,როგორც წესი,სატიტულო გვერდის ქვედა ნაწილში).გამომცემლობის მიზნებზე საუბრისას სერფმა განაცხადა,რომ ისინი აპირებდნენ იმ წიგნების დაბეჭდვას,რომლებიც შემთხვევით მოუვიდოდათ თავში.სიტყვების "შემთხვევით,ალალბედად" ინგლისური შესატყვისია  random ,შესაბამისად,კორპორაციასაც ეს სახელი დაერქვა.

რენდომ ჰაუსმა 1947 წელს გამოსცა american college dictionary,რომელიც სრული სახით მეორედ 1966 წელს გამოვიდა.1960 და 1961 წლებში რენდომ ჰაუსმა იყიდა ორი საგამომცემლო სახლი alfred  A.knoft და  pantheon books,თუმცა მათი იმპრინტით გამოცემულმა წიგნებმა შეინარჩუნეს საგამომცემლო დამოუკიდებლობა.მისი მთავარი ამერიკული ოფისი მდებარეობს მანჰეტენზე,ნიუ-იორკში.მთელ მსოფლიოში კი აქვს დამოუკიდებელი მმართველობის მქონე შვილობილი კომპანიები
Discovery (Electric Light Orchestra-ს ალბომი)

***Discovery*** — ბრიტანული სიმფონიური როკ-ჯგუფ Electric Light Orchestra-ს 1979 წლის სტუდიური ალბომი. ეს იყო ჯგუფის პირველი ალბომი, რომელიც ბრიტანეთში #1 პოზიციაზე მოხვდა. და შემდგომში იქ ხუთი კვირა გაატარა.  ალბომში შეტანილ ხუთი სიმღერას, „Shine a Little Love“, „Don't Bring Me Down“, „Last Train to London“, „Confusion“ და „The Diary of Horace Wimp“, ჩარტებში წილად წარმატება ხვდა.

## სიმღერების სია
ყველა სიმღერის ავტორი - ჯეფ ლინი, გარდა სიმღერისა Little Town Flirt (მერონ მაკ-კენზი და დელ შენონი)

* დამატებები მანამდე გამოუცემელი იყო. სიმღერა #12 დაიწერა 1979 წელს, მაგრამ დასრულებული იქნა მხოლოდ 2001 წელს. მისი ხმის ინჟინერები არიან მეკი და რაიან ულიეიტი. 
* ორკესტრის და გუნდის არანჟირებები - ჯეფ ლინი, რიჩარდ ტენდი და ლუის კლარკი. 
* ორკესტრის დირიჟირება - ლუის კლარკი

## პერსონალი
*ჯეფ ლინი – ვოკალი, გიტარა, ფორტეპიანო, სინთეზატორი, პროდიუსერი  
*ბევ ბივენი – დასარტყმელი საკრავები, პერკუსია
*რიჩარდ ტენდი – ფორტეპიანო, სინთეზატორი, ელექტრონული ფორტეპიანო, კლავინეტი 
*კელი გროუკატი – ბას-გიტარა, ვოკალი
* ორკესტრის დირიჟირება - ლუის კლარკი

;დამატებითი პერსონალი
*მეკი – ინჟინერი
*ჯეფ ლინი, რიჩარდ ტენდი და ლუის კლარკი - ორკესტრისა და გუნდის არანჟირება 
*ელ კუაგლერი - ხელახალი გამოცემის პროდიუსერი (2001)

## ჩარტები
### ყოველკვირეული ჩარტები
### წლის საბოლოო ჩარტები
## სერტიფიცირებები
## სქოლიო 
კატეგორია:1979 წლის ალბომები
კატეგორია:ალბომები ჯეფ ლინის პროდიუსერობით
კატეგორია:Electric Light Orchestra-ს ალბომები
კატეგორია:Epic Records-ის ალბომები
კატეგორია:Jet Records-ის ალბომები
კატეგორია:Columbia Records-ის ალბომები